
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1220 

1 Σεπτεμβρίου 2005 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Συμπλήρωση της υπ’ αριθμ. 4379/3.8.2004 απόφασης 
του Γεν. Γραμ. Περιφέρειας Δυτικής Μακεδονίας 
περί καθορισμού ανώτατου ορίου ημερών εκτός 
έδρας μετακινήσεων υπαλλήλων υπηρετούντων 
στη Ν.Α. Καστοριάς της Περιφέρειας Δυτικής Μα¬ 
κεδονίας . 1 

Τροποποίηση των υπ’ αριθμ. 1943/21.4.2004 και 
5844/1.11.2004 αποφάσεων του Γεν. Γραμ. Περι¬ 
φέρειας Δυτικής Μακεδονίας περί καθορισμού 
ανώτατου ορίου ημερών εκτός έδρας μετακινήσε¬ 
ων υπαλλήλων υπηρετούντων στη Ν.Α. Φλώρινας 


της Περιφέρειας Δυτικής Μακεδονίας. 2 

Έγκριση Οργανισμού Εσωτερικής Υπηρεσίας Συνδέ¬ 
σμου Ύδρευσης και Αποκομιδής Απορριμμάτων 

Δήμων Λουτρόπολης Θερμής και Μυτιλήνης. 3 

Σύσταση Δημοτικής Επιχείρησης στο Δήμο Γέρας Νο¬ 
μού Λέσβου με την επωνυμία «ΑΝΑΠΤΥΞΙΑΚΗ ΔΗ¬ 
ΜΟΤΙΚΗ ΕΠΙΧΕΙΡΗΣΗ ΓΕΡΑΣ». 4 

Καθιέρωση υπερωριακής απασχόλης υπαλλήλων Ν.Α. 

Έβρου,για το Β' εξάμηνο 2005. 5 

Καθιέρωση υπερωριακής εργασίας στους υπαλλή¬ 
λους της Ν.Α. Ιωαννίνων, που απασχολούνται με 
τον ποιοτικό έλεγχο των νωπών - μεταποιημένων 
γεωργικών προϊόντων. 6 


ΑΠΟΦΑΣΕΙ Σ 

Αριθ.6112 (1) 

Συμπλήρωση της υπ’ αριθμ. 4379/3.8.2004 απόφασης του 
Γ εν. Γ ραμ. Περιφέρειας Δυτικής Μακεδονίας περί κα¬ 
θορισμού ανώτατου ορίου ημερών εκτός έδρας μετα¬ 
κινήσεων υπαλλήλων υπηρετούντων στη Ν.Α. Καστο¬ 
ριάς της Περιφέρειας Δυτικής Μακεδονίας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του ν.1622/1986 και του π.δ. 51/1987 
(ΦΕΚ 26 Α’) «Καθορισμός των Περιφερειών της χώρας για 


το σχεδίασμά, προγραμματισμό και συντονισμό της Περι¬ 
φερειακής Ανάπτυξης». 

2. Τις διατάξεις του ν. 2503/1997 «Διοίκηση - Οργάνωση 
της Περιφέρειας, ρύθμιση θεμάτων για την Τοπική Αυτο¬ 
διοίκηση και άλλες διατάξεις». 

3. Τις διατάξεις του άρθρου 2, παρ. 3 του ν. 2685/1999, 
όπως συμπληρώθηκαν με τις διατάξεις του άρθρου 25, 
παρ. 6 του ν. 2738/1999. 

4. Την υπ’ αριθμ. 4379/3.8.2004 απόφασή μας περί κα¬ 
θορισμού ανώτατου ορίου επιτρεπόμενων ημερών κίνη¬ 
σης εκτός έδρας των υπηρετούντων υπαλλήλων στη Νο¬ 
μαρχιακή Αυτοδιοίκηση Καστοριάς. 

5. Το υπ’ αριθμ. 2005/23.5.2005 έγγραφο της Νομαρ¬ 
χιακής Αυτοδιοίκησης Καστοριάς, με το οποίο ζητείται 
συμπλήρωση της υπ’ αριθμ. 4379/3.8.2004 απόφασής 
μας, αποφασίζουμε: 

Συμπληρώνουμε την αριθμ.4379/3.8.2004 απόφασή 
μας και καθορίζουμε το ανώτατο όριο, των επιτρεπόμε¬ 
νων, κατά το τρέχον έτος 2005 και εφεξής, μετακινήσεων 
εκτός έδρας, των υπηρετούντων με οποιαδήποτε σχέση 
εργασίας, υπαλλήλων της Διεύθυνσης Πολιτισμού & Του¬ 
ρισμού και της Διεύθυνσης Εμπορίου της Νομαρχιακής 


Αυτοδιοίκησης Καστοριάς ως εξής: 

Ανώτατο Όριο 

ΔΙΕΥΘΥΝΣΗ 

Κλάδος-Ειδικότητα 

Επιτρεπόμενων 

Ημερών 

Διεύθυνση Πολιτισμού & 

ΠΕ Διοικητικού - Οικονομικού 

120 

Τουρισμού 

ΤΕ Διοικητικού - Λογιστικού 

120 

Διεύθυνση Εμπορίου 

ΤΕ Διοικητικού - Λογιστικού 

120 


Το ύψος της δαπάνης για τις ανωτέρω μετακινήσεις θα 
ανέλθει στα 5.000,00 ευρώ και θα βαρύνει τον προϋπολο¬ 
γισμό της Νομαρχιακής Αυτοδιοίκησης Καστοριάς. 

Κατά τα λοιπά ισχύει η υπ’ αριθμ. 4739/3.8.2004 απόφα¬ 
σή μας. 

Η ισχύς της παρούσας ισχύει από τη δημοσίευσή της. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κοζάνη, 27 Ιουλίου 2005 

Ο Γ ενικός Γ ραμματέας Περιφέρειας 
ΑΝΔΡΕΑΣ ΛΕΟΥΔΗΣ 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. 8066 (2) 

Τροποποίηση των υπ’ αριθμ. 1943/21.4.2004 και 5844/ 
1.11.2004 αποφάσεων του Γεν. Γραμ. Περιφέρειας 
Δυτικής Μακεδονίας περί καθορισμού ανώτατου ορί¬ 
ου ημερών εκτός έδρας μετακινήσεων υπαλλήλων 
υπηρετούντων στη Ν.Α. Φλώρινας της Περιφέρειας 
Δυτικής Μακεδονίας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του ν. 1622/1986 και του π.δ. 51/1987 
(ΦΕΚ 26 Α’) «Καθορισμός των Περιφερειών της χώρας για 
το σχεδίασμά, προγραμματισμό και συντονισμό της Περι¬ 
φερειακής Ανάπτυξης». 

2. Τις διατάξεις του ν. 2503/1997 «Διοίκηση - Οργάνωση 
της Περιφέρειας, ρύθμιση θεμάτων για την Τοπική Αυτο¬ 
διοίκηση και άλλες διατάξεις». 

3. Τις διατάξεις του άρθρου 2, παρ. 3 του ν. 2685/1999, 
όπως συμπληρώθηκαν με τις διατάξεις του άρθρου 25, 
παρ. 6 του ν. 2738/1999. 

4. Τις υπ’ αριθμ. 1943/21.4.2004, 4674/3.8.2004 και 
5844/1.11.2004 αποφάσεις μας περί καθορισμού ανώτα¬ 
του ορίου επιτρεπόμενων ημερών κίνησης εκτός έδρας 
των υπηρετούντων υπαλλήλων στη Νομαρχιακή Αυτοδι¬ 
οίκηση Φλώρινας. 

5. Το υπ’ αριθμ. 2213/14.7.2005 έγγραφο της Νομαρ¬ 
χιακής Αυτοδιοίκησης Φλώρινας, με το οποίο ζητείται 
τροποποίηση των υπ’ αριθμ. 1493/21.4.2004 και 5844/ 
1.11.2004 αποφάσεών μας, αποφασίζουμε: 

Α. Τροποποιούμε τις παραγράφους Β των υπ’ αριθμ. 
1493/21.4.2004 και 5844/1.11.2004 αποφάσεών μας και 
καθορίζουμε το ανώτατο όριο, των επιτρεπόμενων, κατά 
το τρέχον έτος 2005 και εφεξής, μετακινήσεων εκτός 
έδρας, των υπηρετούντων με οποιαδήποτε σχέση εργα¬ 
σίας, υπαλλήλων της Νομαρχιακής Αυτοδιοίκησης Φλώ¬ 
ρινας για ορισμένους κλάδους υπαλλήλων των διευθύν¬ 
σεων που αναφέρονται παρακάτω, ήτοι: 

ΝΟΜΑΡΧΙΑΚΗ ΑΥΤΟΔΙΟΙΚΗΣΗ ΦΛΩΡΙΝΑΣ 

1) Διαγράφεται η ΔΙΕΥΘΥΝΣΗ ΔΙΟΙΚΗΤΙΚΗΣ ΥΠΟΣΤΗ¬ 
ΡΙΞΗΣ ΝΟΜΑΡΧΙΑΚΩΝ ΟΡΓΑΝΩΝ και ο Διευθυντής (ανε¬ 
ξαρτήτου κλάδου και ειδικότητας) με 100 ημέρες και με¬ 
τονομάζεται σε ΤΜΗΜΑ ΔΙΟΙΚΗΤΙΚΗΣ ΥΠΟΣΤΗΡΙΞΗΣ 
ΝΟΜΑΡΧΙΑΚΩΝ ΟΡΓΑΝΩΝ. 

α) Διαγράφονται ο κλάδος ΔΕ Τεχνικών και ο Ειδικός Συ¬ 
νεργάτης Νομάρχη. 

β) Αυξάνεται το ανώτατο όριο των εκτός έδρας ημερών 
κίνησης για τους υπαλλήλουςτου κλάδου ΠΕΔιοικητικού 
σε 120 ημέρες. 

γ) Προστίθεται ο κλάδος ΔΕ Εργοδηγών Μηχανοτεχνι- 
κών Οχημάτων με ανώτατο όριο εκτός έδρας ημερών κί¬ 
νησης αυτό των 120 ημερών για κάθε κλάδο. 

2) Μετονομάζεται η ΔΙΕΥΘΥΝΣΗ ΠΡΟΓΡΑΜΜΑΤΙΣΜΟΥ, 
ΔΙΑΧΕΙΡΙΣΗΣ ΠΡΟΓΡΑΜΜΑΤΩΝ & ΕΠΕΝΔΥΣΕΩΝ σε ΔΙΕΥ¬ 
ΘΥΝΣΗ ΠΡΟΓΡΑΜΜΑΤΙΣΜΟΥ ΚΑΙ ΑΝΑΠΤΥΞΗΣ. 

α) Διαγράφεται ο κλάδος ΠΕ Διαχείρισης Περιβάλλο¬ 
ντος. 

β) Προστίθεται ο κλάδος ΠΕ Μηχανικών (όλωντων ειδι¬ 
κοτήτων) με ανώτατο όριο εκτός έδρας ημερών κίνησης 
αυτό των 120 ημερών για κάθε κλάδο. 

3) ΣΤΗ ΔΙΕΥΘΥΝΣΗ ΤΕΧΝΙΚΩΝ ΥΠΗΡΕΣΙΩΝ 

α) Διαγράφεται ο κλάδος ΠΕ Μηχανικών Οικονομίας και 
Διοίκησης. 


β) Προστίθεται ο κλάδος ΠΕ Μηχανικών (όλωντων ειδι¬ 
κοτήτων) με ανώτατο όριο εκτός έδρας ημερών κίνησης 
αυτό των 120 ημερών για κάθε κλάδο. 

Επίσης προστίθεται η κατηγορία ΤΕ για τις ειδικότητες 
των Εργοδηγών από ΔΕ σε ΤΕ μέχρι ολοκλήρωσης της 
διαδικασίας τους, σύμφωνα με τις διατάξεις των άρθρων 

1 και 2 της από 20.12.1994 ειδικής συλλογικής σύμβασης 
εργασίας (ΦΕΚ 1963/Β731.12.2004) και του ν. 3345/2005 
άρθρο 16 παρ. 8 (ΦΕΚ 138/Α/16.6.2005), ΔΕ-ΤΕ Σχεδια¬ 
στών με ανώτατο όριο εκτός έδρας ημερών κίνησης αυτό 
των 60 ημερών για κάθε κλάδο. 

4) Μετονομάζεται η ΔΙΕΥΘΥΝΣΗ ΠΟΛΕΟΔΟΜΙΑΣ-ΧΩ- 
ΡΟΤΑΞΙΑΣ ΚΑΙ ΠΕΡΙΒΑΛΛΟΝΤΟΣ σε ΔΙΕΥΘΥΝΣΗ ΠΟΛΕ¬ 
ΟΔΟΜΙΑΣ ΧΩΡΟΤΑΞΙΑΣ 

α) Διαγράφονται οι κλάδοι ΠΕ Ηλεκτρολόγων Μηχανι¬ 
κών και ΤΕ Τεχνολόγων Τοπογράφων Μηχανικών. 

β) Προστίθενται οι κλάδοι ΠΕ Μηχανικών (όλωντων ει¬ 
δικοτήτων) και ΤΕ Τεχνολόγων Μηχανικών (όλων των ειδι¬ 
κοτήτων) με ανώτατο όριο εκτός έδρας ημερών κίνησης 
αυτό των 120 ημερών για κάθε κλάδο. 

5) ΣΤΗ ΔΙΕΥΘΥΝΣΗ ΕΜΠΟΡΙΟΥ ΚΑΙ ΒΙΟΜΗΧΑΝΙΑΣ 

α) Διαγράφονται οι κλάδοι ΠΕ Πολιτικών Μηχανικών, ΠΕ 
Επιστήμης Περιβάλλοντος, ΠΕ Διαχείρισης Περιβάλλο¬ 
ντος, ΤΕ Τεχνολογιών Αντιρύπανσης, ΔΕ Ηλεκτρολόγων. 

β) Προστίθεται ο κλάδος Π Ε Μηχανικών (όλων των ειδι¬ 
κοτήτων) με ανώτατο όριο εκτός έδρας ημερών κίνησης 
αυτό των 120 ημερών για κάθε κλάδο. 

6) Μετονομάζεται η ΔΙΕΥΘΥΝΣΗ ΓΕΩΡΓΙΑΣ σε ΔΙΕΥ¬ 
ΘΥΝΣΗ ΑΓΡΟΤΙΚΗΣ ΑΝΑΠΤΥΞΗΣ 

Διαγράφονται οι κλάδοι ΠΕ Οικονομικού, ΠΕ Αγροτικής 
Οικιακής Οικονομίας και Ανάπτυξης. 

7) Στη ΔΙΕΥΘΥΝΣΗ ΕΓΓΕΙΩΝ ΒΕΛΤΙΩΣΕΩΝ 

α) Διαγράφονται οι κλάδοι ΠΕ Ηλεκτρολόγων-Μηχανο- 
λόγων Μηχανικών, ΠΕ Οικονομικού, ΤΕ Τεχνολόγων-Μη- 
χανολόγων Ηλεκτρολόγων-Μηχανικών, ΔΕ Εργοδηγών 
Τοπογράφων. 

β) Προστίθενται οι κλάδοι ΤΕ Τεχνολόγων Μηχανικών 
(όλων των ειδικοτήτων) ΤΕ Σχεδιαστών, ΔΕ Εργοδηγών 
Δομικών Έργων με ανώτατο όριο εκτός έδρας ημερών κί¬ 
νησης αυτό των 120 ημερών για κάθε κλάδο. 

Επίσης προστίθεται η κατηγορία ΤΕ για τις ειδικότητες 
των Εργοδηγών από ΔΕ σε ΤΕ μέχρι ρλοκλήρωσης της δια¬ 
δικασίας τους, σύμφωνα με τις διατάξεις των άρθρων 1 και 

2 της από 20.12.1994 ειδικής συλλογικής σύμβασης εργα¬ 
σίας (ΦΕΚ 1963/Β731.12.2004) και του ν. 3345/2005 άρθρο 
16 παρ. 8 (ΦΕΚ 138/Α'/16.6.2005), ΔΕ-ΤΕ Τεχνικών Εργοδη¬ 
γών, ΔΕ-ΤΕ Σχεδιαστών με ανώτατο όριο εκτός έδρας ημε¬ 
ρών κίνησης αυτό των 120 ημερών για κάθε κλάδο. 

8) ΣΤΗ ΔΙΕΥΘΥΝΣΗ ΚΤΗΝΙΑΤΡΙΚΗΣ 
Διαγράφεται ο κλάδος ΔΕ Βοηθών Κτηνιάτρων 

9) ΣΤΗ ΔΙΕΥΘΥΝΣΗ ΥΓΕΙΑΣ 

α) Διαγράφονται οι κλάδοι ΠΕ Επιστήμης Περιβάλλο¬ 
ντος, Π Ε Χημικών. 

β) Προστίθενται οι κλάδοι ΠΕ Ιατρών-Παθολόγων, ΠΕ 
Οδοντιάτρων με ανώτατο όριο εκτός έδρας ημερών κίνη¬ 
σης αυτό των 60 ημερών για κάθε κλάδο. 

10) ΣΤΗ ΔΙΕΥΘΥΝΣΗ ΑΓΡΟΦΥΛΑΚΗΣ 
Προστίθεται ο κλάδος ΔΕ Διοικητικού-Λογιστικού με 

ανώτατο όριο εκτός έδρας ημερών κίνησης αυτό των 30 
ημερών για κάθε κλάδο. 

11) ΣΤΗ ΔΙΕΥΘΥΝΣΗ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 
α) Διαγράφεται ο κλάδος ΤΕ Τεχνολόγων Μηχανολόγων 

Μηχανικών. 

β) Προστίθεται ο κλάδος ΤΕ Τεχνολόγων Μηχανικών 
(όλων των ειδικοτήτων) με ανώτατο όριο εκτός έδρας 
ημερών κίνησης αυτό των 40 ημερών για κάθε κλάδο. 

12) ΣΤΟ ΤΜΗΜΑ ΠΑΜ- ΠΣΕΑ- ΠΟΛΙΤΙΚΗΣ ΠΡΟΣΤΑΣΙΑΣ 
α) Διαγράφονται οι κλάδοι ΠΕ Διοικητικού , ΤΕ Διοικητι¬ 
κού Λογιστικού. 

β) Προστίθενται οι κλάδοι ΠΕ Γεωλόγων,ΠΕ Μηχανικών 
(όλων των ειδικοτήτων) με ανώτατο όριο εκτός έδρας 
ημερών κίνησης αυτό των 30 ημερών για κάθε κλάδο. 

Προστίθενται νέα Αυτοτελή Τμήματα, οι υπάλληλοι των 
οποίων υπηρετούσαν στις Διευθύνσεις της ν.Α, τοποθε¬ 
τήθηκαν στα Τμήματα και δεν δημιουργούν νέες θέσεις 
για τις εκτός έδρας μετακινήσεις τους. 

13) ΤΜΗΜΑ ΚΤΕΟ 

ΔΕ Τεχνικών Εργοδηγών 40 ημέρες 

14) ΤΜΗΜΑ ΠΕΡΙΒΑΛΛΟΝΤΟΣ 

ΠΕ Μηχανικών (όλων των ειδικοτήτων) 120 ημέρες 
Π Ε Γεωλόγων 80 η μέρες 

ΤΕ Περιβαλλοντολογιών 80 ημέρες 

ΤΕ Πολιτικών Δομικών Έργων 80 ημέρες 

15) ΤΜΗΜΑ ΕΙΔΙΚΩΝ ΣΥΜΒΟΥΛΩΝ ΚΑΙ ΝΟΜΙΚΩΝ 

Ειδικός Συνεργάτης Νομάρχη 120 ημέρες 

16) ΤΜΗΜΑ ΟΙΚΟΝΟΜΙΚΗΣ ΔΙΕΚΠΕΡΑΙΩΣΗΣ 

ΠΕ Διοικητικού-Οικονομικού 30 ημέρες 

17) ΤΜΗΜΑ ΓΡΑΜΜΑΤΕΙΑΣ ΚΑΙ ΠΛΗΡΟΦΟΡΙΚΗΣ 
ΥΠΟΣΤΗΡΙΞΗΣ ΔΙΕΥΘΥΝΣΕΩΝ: Προγραμματισμού, Οι¬ 
κονομικών, Υγείας, Κοινωνικής Πρόνοιας, Πολιτισμού- 
Τουρισμού, ΚΕΠ, Διοίκησης Προσωπικού . 

ΔΕ Διοικητικού-Λογιστικού 30 ημέρες 

18) ΤΜΗΜΑ ΓΡΑΜΜΑΤΕΙΑΣ ΚΑΙ ΠΛΗΡΟΦΟΡΙΚΗΣ 
ΥΠΟΣΤΗΡΙΞΗΣ ΔΙΕΥΘΥΝΣΕΩΝ: Αγροτικής Ανάπτυξης, 
Κτηνιατρικής, Εγγείων Βελτιώσεων, Αγροφυλακής. 

ΔΕ Διοικητικού-Λογιστικού 120 ημέρες 

19) ΤΜΗΜΑ ΓΡΑΜΜΑΤΕΙΑΣ ΚΑΙ ΠΛΗΡΟΦΟΡΙΚΗΣ 
ΥΠΟΣΤΗΡΙΞΗΣ ΔΙΕΥΘΥΝΣΕΩΝ: Τεχνικών Υπηρεσιών, 
Πολεοδομίας, Μεταφορών-Επικοινωνιών, Εμπορίου-Βιο- 
μηχανίας. 

ΔΕ Διοικητικού-Λογιστικού 30 ημέρες 

Β. Το ύψος της δαπάνης για τις ανωτέρω μετακινήσεις 
θα ανέλθει στα 2.000,00 ευρώ και θα βαρύνει τον προϋ¬ 
πολογισμό της Νομαρχιακής Αυτοδιοίκησης Φλώρινας. 

Γ. Κατάτα λοιπά ισχύειη υπ’ αριθμ. 1493/28.7.2004 από¬ 
φασή μας όπως τροποποιήθηκε με τις υπ’ αριθμ. 4674/ 
3.8.2004 και 5844/1.11.2004 αποφάσεις μας. 

Δ. Η ισχύςτηςπαρούσας ισχύει απότη δημοσίευσή της. 
Η απόφαση αυτή να δημοσιευθεί στην Εφημερίδα της 
Κυβερνήσεως. 

Κοζάνη, 27 Ιουλίου 2005 

Ο Γενικός Γραμματέας Περιφέρειας 
ΑΝΔΡΕΑΣ ΛΕΟΥΔΗΣ 
-*- 

Αριθ. 8253 (3) 

Έγκριση Οργανισμού Εσωτερικής Υπηρεσίας Συνδέ¬ 
σμου Ύδρευσης και Αποκομιδής Απορριμμάτων Δή¬ 
μων Λουτρόπολης Θερμής και Μυτιλήνης. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΣ ΒΟΡΕΙΟΥ ΑΙΓΑΙΟΥ 

Έχοντας υπόψη: 

1. Τις διατάξεις των ν. 1188/1981 καιν. 2503/1997. 


2. Τις διατάξεις της παρ. 5 του άρθρου 8 του ν. 
2307/1995. 

3. Τις διατάξεις της παρ. 1 του άρθρου 13 του ν. 2672/ 
1998. 

4. Την υπ’ 17/2003 απόφαση του Διοικητικού Συμβουλί¬ 
ου του Συνδέσμου Ύδρευσης και Αποκομιδής Απορριμ¬ 
μάτων Δήμων Λουτρ. Θερμής και Μυτιλήνης. 

5. Τη γνωμοδότηση του Υπηρεσιακού Συμβουλίου Δημ. 
Και Κοινοτικών Υπαλλήλων Ν. Λέσβου όπως διατυπώνεται 
στο 44/2004 Πρακτικό, αποφασίζουμε: 

Εγκρίνουμε την 17/3.12.2003 απόφαση του Διοικητικού 
Συμβουλίου του Συνδέσμου Ύδρευσης και Αποκομιδής 
Απορριμμάτων Δήμων Λουτρ. Θέρμης και Μυτιλήνης με 
την οποία ψηφίζεται ο νέος ΟΈΎ. του Συνδέσμου που 
έχει ως εξής: 

ΚΕΦΑΛΑΙΟ Α 

ΔΙΑΡΘΡΩΣΗ ΚΑΙ ΑΡΜΟΔΙΟΤΗΤΕΣ ΥΠΗΡΕΣΙΩΝ 
Άρθρο 1 

Διάρθρωση Υπηρεσιών 

Οι δραστηριότητες των υπηρεσιών του Συνδέσμου 
Ύδρευσης και Αποκομιδής απορριμμάτων Δήμων Λ.Θερ- 
μής και Μυτιλήνης, κατανέμονται στις εξής διοικητικές 
ενότητες: 

1. Τμήμα Διοικητικών και Οικονομικών Υπηρεσιών 

2. Τμήμα Τεχνικών Υπηρεσιών και Περιβάλλοντος 

Άρθρο 2 

Αρμοδιότητες Τμήματος Διοικητικών και 
Οικονομικών Υπηρεσιών 

Γραμματειακή Υποστήριξη Αιρετών Οργάνων 

• Δακτυλογράφηση, αναπαραγωγή, διεκπεραίωση και 
αρχειοθέτηση προσωπικής αλληλογραφίας και αποφά¬ 
σεων Προέδρου. 

• Τήρηση προσωπικού αρχείου εγγράφων Προέδρου. 

• Συγκέντρωση στοιχείων ή εγγράφων που πρέπει να 
υπογραφούν από τον πρόεδρο και μέριμνα για την υπο¬ 
γραφή και τη διεκπεραίωσή τους. 

ΓραμματείαΔιοικητικού Συμβουλίου, Εκτελεστικής Επι¬ 
τροπής, Επιτροπών Διοικητικού Συμβουλίου. 

• Κατάρτιση σε συνεργασία με τον Πρόεδρο του Δ.Σ. 
της ημερήσιας διάταξης των συνεδριάσεων του Δ.Σ. και 
της Ε.Ε. και ενημέρωση των μελών για τα θέματα και το 
χρόνο/τόπο κάθε συνεδρίασης. 

• Συγκέντρωση, αναπαραγωγή και αποστολή στα μέλη 
του Δ.Σ. των διαφόρων εισηγήσεων και γενικά του ενημε¬ 
ρωτικού υλικού που αντιστοιχεί στα θέματα των συνε¬ 
δριάσεων. 

• Τήρηση πρακτικών κατά την διάρκεια των συνεδριά¬ 
σεων. 

• Τήρηση αρχείου πρακτικών και αποφάσεων του Δ.Σ. 
και Ε.Ε. 

• Δακτυλογράφηση / αναπαραγωγή αποφάσεων και 
αποστολή τους στην Υπηρεσία Τ.Α. της Περιφέρειας. 

• Παροχή κάθε είδους γραμματειακής υποστήριξης 
προς την Ε.Ε. και τις έκτακτες επιτροπές που συνιστά το 
Δ.Σ. 

Λειτουργίες Γραμματειακής Υποστήριξης και Διοικητι¬ 
κής Μέριμνας της Υπηρεσίας. 

• Τήρηση των διαδικασιών πρωτοκόλλησης των κάθε 
είδους εισερχομένων στο Σύνδεσμο εγγράφων. 

• Τήρηση των διαδικασιών πρωτοκόλλησης των κάθε 
είδους εξερχόμενων από το Σύνδεσμο εγγράφων. Διεκ- 

περαίωση/ αποστολή των εγγράφων αυτών στους αποδέ¬ 
κτες. 

• Τήρηση ενεργών και ιστορικών αρχείων εγγράφων, 
σύμφωνα με τις ισχύουσες διατάξεις. Τήρηση του γενικού 
αρχείου του Συνδέσμου. 

• Παροχή κάθε είδους δακτυλογράφησης και γραμμα¬ 
τειακής υποστήριξης προς τις διάφορες υπηρεσιακές μο¬ 
νάδες. 

Λειτουργίες Οικονομικών Υπηρεσιών 

Α) Προϋπολογισμοί - Απολογισμοί - Οικονομική παρα¬ 
κολούθηση. 

• Συγκέντρωση στοιχείων, διερεύνηση αναγκών και κα¬ 
τάρτιση των μεσοπρόθεσμων και ετήσιων προϋπολογι¬ 
σμών δαπανών λειτουργίας των υπηρεσιών του Συνδέ¬ 
σμου και των αντίστοιχων προϋπολογισμών εσόδων. 

• Παρακολούθηση της εξέλιξης των προηγουμένων 
προϋπολογισμών και τήρηση των σχετικών διαδικασιών 
και αρχείων. Εξαγωγή των αποκλίσεων μεταξύ προϋπο- 
λογισθέντων και απολογιστικών μεγεθών. Ερμηνεία των 
αποκλίσεων και εισήγηση διορθωτικών ενεργειών. 

• Σύνταξη των ετήσιων οικονομικών απολογισμών του 
συνδέσμου σε συνεργασία μετηνΔ.Ο.Υ. Μυτιλήνης (τμή¬ 
μα ΟΤΑ) που ασκεί την ταμειακή διαχείριση του Συνδέ¬ 
σμου. 

Β) Διαχείριση Εσόδων 

• Συγκέντρωση στοιχείων για την εξακρίβωση των υπό¬ 
χρεων και του ύψους των χρηματικών υποχρεώσεων 
προς τον σύνδεσμο των μελών του (Δ. Λ.Θερμής και Δ. 
Μυτιλήνης), φυσικών προσώπων, για εισφορές (υποχρε¬ 
ωτικές) και ανταποδοτικά τέλη (ύδρευσης και αποκομι¬ 
δής απορριμμάτων) που πρέπει να καταβάλλονται στον 
σύνδεσμο με βάση τις ισχύουσες κάθε φορά διατάξεις 
της νομοθεσίας. 

• Δημιουργία και τήρηση αρχείων υπόχρεων για την κα¬ 
ταβολή των επιμέρους ποσών που αποτελούν τακτικά 
έσοδα του συνδέσμου. 

• Επεξεργασία στοιχείων και περιοδικοί υπολογισμοί 
του ύψους των οφειλομένων ποσών κατά κατηγορία εσό¬ 
δου και υπόχρεου. 

• Κατάρτιση βεβαιωτικών καταλόγων ύδρευσης. 

• Μέριμνα για την ενημέρωση των υπόχρεων (μελών- 
φυσικών προσώπων) για την καταβολή των προηγουμέ¬ 
νων οφειλομένων ποσών. 

Γ) Διαχείριση Δαπανών- Προμήθειες 

• Παραλαβή των κάθε φύσης παραστατικών που απαι¬ 
τούνται κατά περίπτωση για την πληρωμή των οφειλών 
του συνδέσμου στους αντίστοιχους δικαιούχους. 

• Έλεγχος των προηγουμένων παραστατικών, έλεγχος 
της επάρκειας της αντίστοιχης πίστωσης του προυπ/μού 
και έκδοση χρηματικών ενταλμάτων πληρωμής. Αποστο¬ 
λή των ενταλμάτων στη Δ.Ο.Υ. (τμήμα ΟΤΑ) για τη διενέρ¬ 
γεια των πληρωμών. 

• Τήρηση αρχείων κάθε είδους παραστατικών και αντί¬ 
στοιχων δικαιολογητικών που χρησιμοποιούνται για την 
ενημέρωση του λογιστικού συστήματος. Παροχή κάθε εί¬ 
δους στοιχείων που ζητούνται από δημόσιες/ελεγκτικές 
υπηρεσίες σύμφωνα με τις διαδικασίες που ισχύουν εκά- 
στοτε. 

• Διαχείριση διαδικασιών προμηθειών του Συνδέσμου 
(σύσταση επιτροπών, διακηρύξεις, διαγωνισμοί, παραλα¬ 
βή προσφορών, παραγγελίες κ.λπ.). 

• Τήρηση αρχείου παγίων κινητών περιουσιακών στοι¬ 
χείων του Συνδέσμου. 


• Φροντίδα για την αποθήκευση των παγίων ή αναλώσι¬ 
μων υλικών και τήρηση διαδικασιών παράδοσης και πα¬ 
ραλαβής. 

Δ) Θέματα Προσωπικού-Μισθοδοσίας 

• Φροντίδα για την συγκέντρωση των διατάξεων της 
νομοθεσίας και την εφαρμογή των ρυθμίσεων στα θέμα¬ 
τα του Προσωπικού. 

• Διαχείριση των διαδικασιών που αφορούν την πρό¬ 
σληψη, απόλυση, προαγωγή, παραίτηση, τοποθέτηση, 
μετακίνηση, απόσπαση, μετάταξη κ.λπ. του προσωπικού 
του Συνδέσμου με οποιαδήποτε σχέση εργασίας. 

• Διαχείριση των διαδικασιών ελέγχου παρουσίας, πα¬ 
ροχής αδειών αξιολόγησης στο προσωπικό. 

• Τήρηση των μητρώων και φακέλωντου προσωπικού, με 
τη συγκέντρωση και καταγραφή των κάθε είδους μεταβο¬ 
λών της οικογενειακής, υπηρεσιακής και ατομικής κατά¬ 
στασης (προσόντα, οικογενειακή κατάσταση, υπηρεσιακή 
εξέλιξη, απόδοση, αμοιβές, ποινές, άδειες, απουσίες κ.λπ.). 

• Τήρηση των διαδικασιών συγκέντρωσης, καταγρα¬ 
φής των πληροφοριών που έχουν σχέση με τον καθορι¬ 
σμό των κάθε φύσης αμοιβών και παροχών προς το προ¬ 
σωπικό οποιασδήποτε εργασιακής σχέσης και την έκδο¬ 
ση μισθολογικών καταστάσεων κάθε είδους αμοιβών του 
προσωπικού, έλεγχος αυτών και έγκαιρη διαβίβαση τους 
στη Δ.Ο.Υ. Μυτιλήνης (τμήμα ΟΤΑ) γιαπληρωμές. 

• Τήρηση αρχείου καταβληθέντων αμοιβών στο προ¬ 
σωπικό και έκδοση αντίστοιχων βεβαιώσεων αποδοχών. 

Άρθρο 3 

Αρμοδιότητες Τμήματος Τεχνικών Υπηρεσιών και 
Περιβάλλοντος 

Υπηρεσία Ύδρευσης 

• Χειρισμός και φροντίδα για τη συντήρηση, αξιοποίη¬ 
ση και για την καλή λειτουργία των ηλεκτρολογικών μη¬ 
χανημάτων του κεντρικού αντλιοστασίου (Λάρσου), του 
ηλεκτροπαραγωγού ζεύγους και γενικά όλων των εγκα¬ 
ταστάσεων που υπάρχουν σ’ αυτό. 

• Μέριμνα για την ομαλή και απρόσκοπτη λειτουργία 
όλου του εξωτερικού δικτύου ύδρευσης. 

• Εξακρίβωση τυχόν βλαβών στο δίκτυο, συγκρότηση, 
οργάνωση, συντονισμός και γενικά διοίκηση του συνερ¬ 
γείου επισκευής των. 

• Προσδιορισμός στόχων, ετήσιων και μεσοπρόθε¬ 
σμων που αφορούν τον προγραμματισμό τεχνικής δρα¬ 
στηριότητας του Συνδέσμου, ως προς την εκτέλεση νέων 
έργων (ηλεκτρολογικών εργασιών στο αντλιοστάσιο, 
αντικατάσταση αγωγών στο εξωτερικό δίκτυο. Ετοιμασία 
προγράμματος δράσης (καθορισμός αναγκαίων έργων, 
συντηρήσεων, επεμβάσεων κ.λπ.). 

• Επίβλεψη από διοικητική και τεχνική άποψη των ερ¬ 
γασιών που εκτελούνται. 

• Συγκρότηση, οργάνωση και εκτέλεση αμέσου επέμ¬ 
βασης σε περιπτώσεις επειγόντων εργασιών εκτός προ¬ 
γράμματος (π.χ. άμεση επισκευή ηλεκτρικού προβλήμα¬ 
τος στον πίνακα του αντλιοστασίου, σπάσιμο αγωγού 
ύδρευσης προς τις δεξαμενές των χωριών). 

• Μέριμνα για την έγκαιρη προμήθεια των υλικών των 
εργασιών καθώς και του χλωρίου που απαιτείται στον ει¬ 
δικό χλωριοτήρα. 

• Καταμέτρηση της κατανάλωσης νερού με την κατα¬ 
γραφή ενδείξεων από τους υδρομετρητές των δεξαμε¬ 
νών του κάθε χωριού και ενημέρωση με τα σχετικά στοι¬ 
χεία στην Οικονομική Υπηρεσία. 

• Άσκηση εποτττείας για την δίκαιη κατανομή του νερού 
σε άλατα μέλη. 

• Συντήρηση και μέριμνα για την κεντρική δεξαμενή του 
Συνδέσμου, καθώς και των υδρομέτρων που βρίσκονται 
στις δεξαμενές των χωριών. 

Υπηρεσία αποκομιδής απορριμμάτων 

• Εκτέλεση εργασιών αποκομιδής, μεταφοράς, απόρ¬ 
ριψης απορριμμάτων (προερχόμενα από οικίες, καταστή¬ 
ματα, επιχειρήσεις, κοινόχρηστους χώρους παραλίες). 

• Η εργασία εκτελείται με ειδικά απορριμματοφόρο 
οχήματα και ειδικούς κάδους για τον σκοπό αυτό. 

• Μέριμνα για την έγκαιρη προμήθεια ειδών καθαριό¬ 
τητας και απολύμανσης τόσο για τα οχήματα όσο και για 
το προσωπικό. 

• Μέριμνα για τη συντήρηση και επισκευή των 
απορ/ρων οχημάτων, για την καλή λειτουργία και ασφά¬ 
λεια. 

• Ετοιμασία του προγράμματος δράσης του συνεργεί¬ 
ου καθαριότητας, καθορισμός αναγκών σε τεχνικό εξο¬ 
πλισμό και διαφόρων ειδών - υλικών για την εκτέλεση της 
εργασίας. 

ΚΕΦΑΛΑΙΟ Β 
ΟΡΓΑΝΙΚΕΣ ΘΕΣΕΙΣ 

Άρθρο 4 

Τακτικές οργανικές θέσεις με σχέση εργασίας 
Δημοσίου Δικαίου 

Οι θέσεις της κατηγορίας ΔΕ κατατάσσονται στους 
βαθμούς Δ (εισαγωγικός) Γ, Β καιΑ (καταληκτικός). 

Οι θέσεις της κατηγορίας ΥΕ κατατάσσονται στους 
βαθμούς Ε (εισαγωγικός) Δ, Γ και Β (καταληκτικός). 

Τα προσόντα διορισμού του προσωπικού στις οργανι¬ 
κές θέσεις περιγράφονται στο π.δ. 37α/1987, π.δ. 
22/1990, π.δ. 50/2001. 

Οι θέσεις που προβλέπονται ανά κατηγορία και κλάδο, 
είναι οι εξής: 

ΚΑΤΗΓΟΡΙΑ ΔΕΥΤΕΡΟΒΑΘΜΙΑΣ ΕΚΠΑΙΔΕΥΣΗΣ 


Κλάδος Θέσεις 

ΔΕ 1 ΔΙΟΙΚΗΤΙΚΩΝ 1 (μία) 

ΔΕ 24 ΤΕΧΝΙΤΩΝ (ηλεκτρολόγος) 1 (μία) 

ΔΕ 29 ΟΔΗΓΩΝ (απορ/ρων) 1 (μία) 

ΚΑΤΗΓΟΡΙΑ ΥΠΟΧΡΕΩΤΙΚΗΣ ΕΚΠΑΙΔΕΥΣΗΣ 
Κλάδος Θέσεις 

ΥΕ 16 ΕΡΓΑΤΩΝ (καθαριότητας-συνοδοί 

απορ/ρων οχημάτων) 2 (δύο) 

Άρθρο 5 


Του προσωπικού προΐσταται ο Πρόεδρος. 

Άρθρο 6 

Προσωπικό εποχιακών κ.λπ. αναγκών 

Συνιστώνται 5 θέσεις με σχέση εργασίας ιδιωτικού δι¬ 
καίου ορισμένου χρόνου, διαφόρων ειδικοτήτων, για την 
αντιμετώπιση εποχιακών ή άλλων περιοδικών ή πρόσκαι¬ 
ρων αναγκών (ν. 2503/1997, άρθρο 18παρ. 12). 

Η πλήρωση των θέσεων αυτών θα γίνεται σύμφωνα με 
τις ισχύουσες κάθε φορά διατάξεις και εγκυκλίους, οδη¬ 
γίες που αφορούν στο προσωπικό αυτό. 

Άρθρο 7 

Τελικές Διατάξεις 

1. Κατά την έναρξη της ισχύος του παρόντος Οργανι¬ 
σμού οι υπηρετούντες υπάλληλοι κατατάσσονται στις 
αντίστοιχες θέσεις των σχετικών κλάδων. 


2. Η κατανομή του προσωπικού γίνεται με απόφαση του 
Προέδρου. 

3. Η ισχύςτου παρόντος Οργανισμού αρχίζει από τη δη¬ 
μοσίευσή του στην Εφημερίδα της Κυβερνήσεως, οπότε 
παύει να ισχύει κάθε προηγούμενη σχετική απόφαση. 

Άρθρο 8 

Κάλυψη Δαπάνης 

Από τις διατάξεις αυτής της απόφασης προκαλείται δα¬ 
πάνη σε βάρος του προϋπολογισμού του Συνδέσμου, το 
ύψος της οποίας δεν μπορεί να προσδιορισθεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μυτιλήνη, 15 Ιουλίου 2005 

Με εντολή Γ ενικού Γ ραμματέα Περιφέρειας 
Ο Γενικός Διευθυντής 
Γ. ΒΑΘΡΑΚΟΥΛΗΣ 

-♦- 

Αριθ. 8895 (4) 

Σύσταση Δημοτικής Επιχείρησης στο Δήμο Γέρας Νομού 
Λέσβου με την επωνυμία «ΑΝΑΠΤΥΞΙΑΚΗ ΔΗΜΟΤΙΚΗ 
ΕΠΙΧΕΙΡΗΣΗ ΓΕΡΑΣ». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΒΟΡΕΙΟΥ ΑΙΓΑΙΟΥ 

Έχοντας υπόψη: 

1. Τις διατάξεις των άρθρων 277-284 του π.δ. 410/1995 
(ΔΚΚ). 

2. Την οικονομοτεχνική μελέτη που συντάχθηκε για τη 
σύσταση Δημοτικής Επιχείρησης Πολιτιστικής και Τουρι¬ 
στικής Ανάπτυξης του Δήμου Γ έρας. 

3. Το υπ’ αριθμ. 19334/6.12.2004 έγγραφο της Διεύθυν¬ 
σης Σχεδιασμού και Ανάπτυξης της Περιφέρειάς μας, με 
το οποίο γνωμοδοτεί θετικά για την σύσταση της ανωτέ¬ 
ρω Δημοτικής Επιχείρησης. 

4. Την υπ’ αριθμ. 149/2004 απόφαση του Δημοτικού 
Συμβουλίου Γέρας Νομού Λέσβου, με την οποία εγκρίνε- 
ται η σύσταση δημοτικής Επιχείρησης με την επωνυμία 
«ΑΝΑΠΤΥΞΙΑΚΗ ΔΗΜΟΤΙΚΗ ΕΠΙΧΕΙΡΗΣΗ ΓΕΡΑΣ», απο¬ 
φασίζουμε: 

Συνιστάται στο Δήμο Γέρας του Νομού Λέσβου επιχεί¬ 
ρηση με την επωνυμία «ΑΝΑΠΤΥΞΙΑΚΗ ΔΗΜΟΤΙΚΗ ΕΠΙ¬ 
ΧΕΙΡΗΣΗ ΓΕΡΑΣ» ως ίδιο Νομικό Πρόσωπο Ιδιωτικού Δι¬ 
καίου, το οποίο διέπεται από τις διατάξεις των άρθρων 
277 εως 284,291 και 304του π.δ. 410/1995 (Δημοτικός και 
Κοινοτικός Κώδικας). 

Σκοποί της επιχείρησης είναι: 

1. Η πολιτιστική ανάπτυξη του Δήμου Γ έρας, η προστα¬ 
σία της εθνικής και πολιτιστικής ταυτότητας, η καλλιέρ¬ 
γεια της καλλιτεχνικής ευαισθησίας και της αγάπης για 
τις τέχνες και η ενεργός συ μμετοχή των πολιτών στην πο¬ 
λιτιστική ζωή του Δήμου. 

2. Η διοργάνωση συνεδρίων, πολιτιστικών εκδηλώσεων 
και επιμορφωτικών - ψυχαγωγικών δραστηριοτήτων, για 
την βελτίωση της ποιότητας ζωής των κατοίκων και την 
δημιουργική αξιοποίηση του ελεύθερου χρόνου τους, ιδι¬ 
αίτερα των νέων. 

3. Η ανάπτυξη της συνεργασίας με τους μαζικούς πολι¬ 
τιστικούς φορείς του Δήμου και της ευρύτερης περιοχής, 
για την διοργάνωση φεστιβάλ, πολιτιστικών εκδηλώσεων 
και εκθέσεων ζωγραφικής. Ιδιαίτερα η παροχή ηθικής και 

υλικής βοήθειας και τεχνικής υποστήριξης προς τους πο¬ 
λιτιστικούς φορείς του Δήμου με σκοπό την ενίσχυση της 
ερασιτεχνικής δημιουργίας και τη διεύρυνση του πεδίου 
των πρωτοβουλιών και των παρεμβάσεων τους . 

4. Η προβολή των τοπικών προϊόντων της περιοχής και 
αναφερόμαστε κύριο στο λάδι, ούζο και σε ορισμένα το¬ 
πικά γλυκά. 

5. Η ανάληψη πρωτοβουλιών για να γίνει η Γέρα τουρι¬ 
στικός προορισμός για την έλευση οργανωμένων ομάδων 
τουριστών, σε συνεργασία μετους ιδιώτες ιδιοκτήτες κα¬ 
ταλυμάτων. 

6. Η διοργάνωση εκδρομών , περιηγήσεων τόσα στα 
όρια του Δήμου, αλλά και στο υπόλοιπο νησί, την Ελλάδα 
και το εξωτερικό. 

7. Η εκτέλεση έργων που έχουν σκοπό την εξυπηρέτη¬ 
ση του κοινού καθώς και για την οικονομική εκμετάλλευ¬ 
ση των έργων αυτών. 

8. Για την παραγωγή αγαθών ή την παροχή υπηρεσιών 
που έχουν σκοπό την εξυπηρέτηση του κοινού. 

9. Γιατην ανάπτυξη δραστηριοτήτων που έχουν σκοπό 
την πραγματοποίηση εσόδων. 

Η επιχείρηση θα διοικείται από επταμελές Διοικητικό Συμ¬ 
βούλιο που τα μέλη του ορίζονται μαζί με αναπληρωτές από 
το Δημοτικό Συμβούλιο. Από τα μέλη του Διοικητικού Συμ¬ 
βουλίου πέντε (5) είναι αιρετοί εκπρόσωποι του Δήμου από 
τους οποίους οι δύο προέρχονται από την μειοψηφία. Και εκ 
των άλλων δύο ο ένας θα είναι δημότης ή κάτοικος του Δή¬ 
μου Γέρας που έχει πείρα και γνώσεις σχετικές με το αντι¬ 
κείμενο της επιχείρησης και το άλλο μέλος θα είναι εκπρό¬ 
σωπος του Α' Ελαιουργικού Συνεταιρισμού Παλαιοκήπου. 
Στα Μέλη του Διοικητικού συμβουλίου προστίθεται και ένας 
εκπρόσωπος των εργαζομένων (χωρίς αλλαγή της συστα¬ 
τικής πράξης) , όταν η επιχείρηση απασχολεί περισσότε¬ 
ρους από είκοσι (20) εργαζόμενους. 

• Η διάρκεια της επιχείρησης είναι δέκα (10) χρόνια από 
την δημοσίευση της κατά το νόμο απόφασης του Γ ενικού 
Γραμματέα της Περιφέρειας Βορείου Αιγαίου στην Εφη¬ 
μερίδα της Κυβερνήσεως. 

• Έδρα της Επιχείρησης είναι το Δ.Δ. Σκοπέλου του Δή¬ 
μου Γέρας Νομού Λέσβου. 

• Ο Δήμος Γ έρας διαθέτει για την επιχείρηση χρηματι¬ 
κό ποσό 30.000 ευρώ ως αρχικό κεφάλαιό της. 

• Πόροι της επιχείρησης είναι: 

Τα έσοδα από την αμοιβή για την παροχή υπηρεσιών 
που περιγράφηκαν στους σκοπούςτης επιχείρησης, πρό¬ 
σοδοι από την περιουσία της, δάνεια, κληρονομιές, ει¬ 
σφορές, δωρεές και λοιπές επιχορηγήσεις. 

• Η επιχείρηση διαλύεται: 

Α) Με απόφαση του Δημοτικού Συμβουλίου με την από¬ 
λυτη πλειοψηφία των μελών του και απόφαση του Γεν. 
Γραμ. της Περιφέρειας Βορείου Αιγαίου. 

Β) Όταν λήξει χωρίς να παραταθεί η διάρκεια της επι¬ 
χείρησης και 

Γ) Σε περίπτωση πτώχευσης της επιχείρησης. 

Εκτός από την περίπτωση πτώχευσης, η εκκαθάριση γί¬ 
νεται από τους εκκαθαριστές που ορίζονται από το Δημο¬ 
τικό Συμβούλιο Γέρας. Στην εκκαθάριση διεκπεραιώνο- 
νται οι εκκρεμείς υποθέσεις, εισπράττονται οι απαιτήσεις, 
ρευστοποιείται η περιουσία και πληρώνονται τα χρέη της 
επιχείρησης. Το υπόλοιπο περιέχεται στο Δήμο Γέρας. 

• Η συγκρότηση, η λειτουργία και αρμοδιότητες των 
οργάνων διοίκησης, η οργάνωση, η λειτουργία, η διαχεί¬ 
ριση και η εποπτεία της επιχείρησης διέπονται από τις 


σχετικές με τις Δημοτικές και Κοινοτικές επιχειρήσεις δια¬ 
τάξεις του π.δ. 410/1995 και με την υπ’ αριθμ. 25027/ 
2.4.1984 απόφαση του Υπουργού Εσωτερικών που δημο- 
σιεύθηκε στο υπ’ αριθμ. 2415/19.4.1984 ΦΕΚ,τ. Β'. 

Το Δημοτικό Συμβούλιο ορίζει από τα μέλη του Διοικη¬ 
τικού Συμβουλίου τον Πρόεδρο και τον Αντιπρόεδρο της 
Επιχείρησης. 

Με την παρούσα απόφαση προκαλείται δαπάνη ύψους 
τριάντα χιλιάδων (30.000) ευρώ σε βάρος του προϋπολο¬ 
γισμού του Δήμου Γ έρας Νομού Λέσβου, η οποία θα αντι¬ 
μετωπιστεί από πόρους του ομώνυμου Δήμου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μυτιλήνη, 19 Ιουλίου 2005 

Με εντολή Γ ενικού Γ ραμματέα Περιφέρειας 
Ο Γενικός Διευθυντής 
Γ. ΒΑΘΡΑΚΟΥΛΗΣ 

-♦- 

Αριθ. Ζ/10608 (5) 

Καθιέρωση υπερωριακής απασχόλης υπαλλήλων Ν.Α. 

Έβρου,για το Β' εξάμηνο 2005. 

Ο ΝΟΜΑΡΧΗΣ ΕΒΡΟΥ 

Έχοντας υπόψη: 

1. Τους ν. 2218/1994 και 2240/1994 περί Δευτεροβάθ¬ 
μιας Αυτοδιοίκησης. 

2. Τον οργανισμό Νομαρχιακής Αυτοδιοίκησης Ροδό- 
πης-Έβρου που δημοσιεύθηκε στο ΦΕΚ393Β/15.5.1995. 

3. Τις διατάξεις του ν. 2470/1997 άρθρο 18 που αντικα- 
ταστάθηκε με το ν. 2592/1998 άρθρο 15 σχετικά με την 
υπερωριακή εργασία (ΦΕΚ 57/1998). 

4. Τις διατάξεις του ν. 2732/30.7.1999 (ΦΕΚ 154Α) άρ¬ 
θρο 10 σχετικά με την απασχόληση των Γεωπόνων κατά 
τις Κυριακές και ημέρες αργίας και νυχτερινές ώρες 

5. Τις διατάξεις του ν. 2738/1999 (ΦΕΚ 180/1999) άρθρο 
25 παράγραφος 7 σύμφωνα με τις οποίες η διαπίστωση 
της ανάγκης για υπερωριακή απασχόληση με αμοιβή 
προκειμένου για το προσωπικό που υπηρετεί στις Νο¬ 
μαρχιακές Αυτοδιοικήσεις και τα Νομαρχιακά Διαμερί¬ 
σματα γίνεται με απόφαση του οικείου Νομάρχη. 

6. Την υπ’ αριθμ. 53406/6.7.2005 απόφαση του Διευθυ¬ 
ντή της Οικονομικής Διεύθυνσης του Υπουργείου Αγρο¬ 
τικής Ανάπτυξης και Τροφίμων για κατανομή υπερωριών 
Βου εξαμήνου έτους 2005 στους υπαλλήλους Υπουργεί¬ 
ου Αγροτικής Ανάπτυξης και Τροφίμων που υπηρετούν 
στις Νομαρχιακές Αυτοδιοικήσεις για τις ανάγκες του 
προγράμματος ποιοτικού και φυτοϋγειονομικού ελέγ¬ 
χου εισαγομένων, εξαγωμένων, αποσυρομένων ή διακι- 
νουμένων στις χώρες της Ευρωπαϊκής Ένωσης γεωργι¬ 
κών προϊόντων νωπών και μεταποιημένων ή προοριζομέ- 
νων για μεταποίηση. 

7. Τις ανάγκες του προγράμματος ποιοτικού και φυτοϋ- 
γειονομικού ελέγχου γεωργικών προϊόντων της Δ/νσης 
Αγροτικής Ανάπτυξης του Νομαρχιακού Διαμερίσματος 
Έβρου. 

8. Την προφορική εισήγηση του Δ/ντού Αγροτικής Ανά¬ 
πτυξης Έβρου, αποφασίζουμε: 

Καθορίζουμε τον αριθμό των υπαλλήλων που θα ασχο¬ 
ληθούν με το πρόγραμμα ποιοτικού και φυτουγειονομι- 
κού ελέγχου εισαγομένων, εξαγομένων, αποσυρομένων 
ήδιακινουμένων στιςχώρεςτης ΕυρωπάίκήςΈνωσηςγε- 

ωργικών προϊόντων νωπών και μεταποιημένων ή προορι- 
ζομένων για μεταποίηση κατά το Β' εξάμηνο του 2005, σε 
δύο (2) άτομα όπως παρακάτω: Δύο (2) Γεωπόνους. 

Από την απόφαση αυτή προκύπτει δαπάνη ύψους 3000 
ευρώ και βαρύνει τις πιστώσεις Κ.Α.Ε. 5329μτης Νομαρ¬ 
χιακής Αυτοδιοίκησης. 

Οιπαραπάνω θα απασχοληθούν υπερωριακάτις Κυρια¬ 
κές και αργίες καθώς και τις απογευματινές και νυκτερι¬ 
νές ώρες πέραν του κανονικού ωραρίου στο Γ ραφείο της 
υπηρεσίας, στα τελωνεία όπου γίνονται εισαγωγές προϊ¬ 
όντων από τρίτες χώρες, καθώς και στα καταστήματα 
τροφίμων για τον ποιοτικό έλεγχο υπερκατεψυγμένων 
προϊόντων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αλεξανδρούπολη, 21 Ιουλίου 2005 
Ο Νομάρχης 

ΝΙΚΟΛΑΟΣ ΖΑΜΠΟΥΝΙΔΗΣ 

-♦- 

Αριθ. 11046 (6) 

Καθιέρωση υπερωριακής εργασίας στους υπαλλήλους 
της Ν.Α. Ιωαννίνων, που απασχολούνται με τον ποιοτι¬ 
κό έλεγχο των νωπών - μεταποιημένων γεωργικών 
προϊόντων. 

Ο ΝΟΜΑΡΧΗΣ ΙΩΑΝΝΙΝΩΝ 

Έχοντας υπόψη 

1) Τις διατάξεις του άρθρου 25 παρ. 7 του ν. 2738/ 
9.9.1999 που αναφέρεται στις προγραμματικές συμβά¬ 
σεις. 

2) Τις διατάξεις του άρθρου 15 του ν. 2592/1998 για την 
υπερωριακή εργασία και του άρθρου 10 του ν. 2732/ 


30.7.1999 (ΦΕΚ 154 Α) για την απασχόληση των Γεωπό¬ 
νων κατά τις Κυριακές ημέρες αργίας και νυκτερινές 
ώρες. 

3) Το υπ’ αριθμ. 53406/6.7.2005 έγγραφο του Υπουρ¬ 
γείου Αγροτικής Ανάπτυξης και Τροφίμων με θέμα « Κα¬ 
ταβολή υπερωριών στους υπαλλήλους των Νομαρχιακών 
Αυτοδιοικήσεων που ασχολούνται με τον ποιοτικό έλεγχο 
των νωπών και μεταποιημένων γεωργικών προϊόντων φυ¬ 
τικής προέλευσης». 

4) Από τις διατάξεις της απόφασης αυτής προκαλείται 
δαπάνη 40.000 ευρώ η οποία θα καλυφθεί από τις ήδη 
υπάρχουσες πιστώσεις της Νομαρχιακής Αυτοδιοίκησης 
Ιωαννίνων. 

5) Την ανάγκη για ποιοτικό έλεγχο των νωπών γεωργι¬ 
κών που προκύπτει κατά τις διακινήσεις τους από και 
προς την αλλοδαπή και στο εσωτερικό της χώρας, απο¬ 
φασίζουμε: 

Εγκρίνουμε την υπερωριακή απασχόληση δύο (2) Γεω¬ 
πόνων του κλάδου Π.Ε. υπαλλήλων της Διεύθυνσης 
Αγροτικής Ανάπτυξης Ιωαννίνων της Νομαρχιακής Αυτο¬ 
διοίκησης Ιωαννίνων, στον ποιοτικό έλεγχο των εξαγομέ¬ 
νων - εισαγομένων και στο εσωτερικό της χώρας και της 
Ευρωπαϊκής Ένωσης διακινούμενων και αποσυρόμενων 
γεωργικών προϊόντων κατά το έτος 2005 μέχρι 430 ώρες 
απογευματινής εργασίας και 70 ώρες νυχτερινής εργα¬ 
σίας, εξαιρέσιμων και νυχτερινών σύμφωνα με το υπ’ 
αριθμ. 53406/6.1.2005 έγγραφο του Υπουργείου Αγροτι¬ 
κής Ανάπτυξης και Τροφίμων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ιωάννινα, 20 Ιουλίου 2005 
Ο Νομάρχης 

ΑΛΕΞΑΝΔΡΟΣ ΚΑΧΡΙΜΑΝΗΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 
ΗΛΕΚΤΡΟΝΙΚΗ ΔΙΕΥΘΥΝΣΗ: ΗΐΙρ: νννννν.θΐ.ςι- 


ΡΑΧ 210 52 21 004 
Θ-ΓΠ3Μ: ννββίΤΙΗδίθΓ @ θί·9Γ 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά από Μάρνη 8 & Περιφερειακά Γραφεία 
Δωρεάν ανάγνωση δημοσιευμάτων τεύχους Α από την ιστοσελίδα του Εθνικού Τυπογραφείου 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ - Βασ. Όλγας 227 
ΠΕΙΡΑΙΑΣ - Ευριπίδου 63 
ΠΑΤΡΑ -Κορίνθου 327 

ΙΩΑΝΝΙΝΑ - Διοικητήριο 
ΚΟΜΟΤΗΝΗ - Δημοκρατίας 1 


(2310) 423 956 
(210) 413 5228 
(2610) 638 109 
(2610) 638 110 
(26510) 87215 
(25310) 22 858 


ΛΑΡΙΣΑ - Διοικητήριο 
ΚΕΡΚΥΡΑ -Σαμαρά 13 

ΗΡΑΚΛΕΙΟ - Πεδιάδος 2 

ΛΕΣΒΟΣ - Πλ. Κωνσταντινουπόλεως 1 


(2410)597449 
(26610) 89 122 
(26610) 89 105 
(2810) 300 781 
(22510) 46 654 
(22510) 47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 16 σελίδες σε 1 ευΐΌ, προσαυξανόμενη κατά 0,20 Θυτο για κάθε επιπλέον οκτασέλιδοή μέρος αυτού. 

• Γιατα φωτοαντίγραφα ΦΕΚ σε 0,15 θυτο ανά σελίδα. 

Σε μορφή ΟΘ: 


Τεύχος 

Περίοδος 

ΕΘΒΟ 

Τεύχος 

Περίοδος 

εθπο 

Α' 

Ετήσιο 

150 

Αναπτυξιακών Πράξεων 

Ετήσιο 

50 

Α 

3μηνιαίο 

40 

Ν.Π.Δ.Δ. 

Ετήσιο 

50 

Α' 

Μηνιαίο 

15 

Παράρτημα 

Ετήσιο 

50 

Β’ 

Ετήσιο 

300 

Εμπορικής και Βιομηχανικής Ιδιοκτησίας Ετήσιο 

100 

Β' 

3μηνιαίο 

80 

Ανωτάτου Ειδικού Δικαστηρίου 

Ετήσιο 

5 

Β' 

Μηνιαίο 

30 

Διακηρύξεων Δημοσίων Συμβάσεων 

Ετήσιο 

200 

Γ 

Ετήσιο 

50 

Διακηρύξεων Δημοσίων Συμβάσεων 

Εβδομαδιαίο 

5 

Δ' 

Ετήσιο 

220 

Α.Ε. &Ε.Π.Ε 

Μηνιαίο 

100 

Δ' 

3μηνιαίο 

60 




• Η τιμή πώλησης μεμονωμένων Φ.Ε.Κ ειδικού ενδιαφέροντος σε μορφή οά-Γοπτ και μέχρι 100 σελίδες σε 5 θυτο προσαυξανόμενη κατά 

1 θυτο ανά 50 σελίδες. 






• Η τιμή πώλησης σε μορφή οά-Γοηπ δημοσιευμάτων μιας εταιρείας στο τεύχος Α.Ε. και Ε.Π.Ε. σε 5 θυτο ανά έτος. 


ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.: 

τηλεφωνικά : 210-4071010, ίεχ : 210 - 4071010 Ϊη1ειτιε1 

ίι 11 ρ://νννννν.ε 1 . 9 ΐ·. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 


Από το ΙπΙει-πεΙ 


Α' (Νόμοι, Π.Δ., Συμβάσεις κτλ.) 

225 € 

190 € 

Β' (Υπουργικές αποφάσεις κτλ.) 

320 € 

225 € 

Γ' (Διορισμοί, απολύσεις κτλ. Δημ. Υπαλλήλων) 

65 € 

ΔΩΡΕΑΝ 

Δ' (Απαλλοτριώσεις, πολεοδομία κτλ.) 

320 € 

160 € 

Αναπτυξιακών Πράξεων και Συμβάσεων (Τ.Α.Π.Σ.) 

160 € 

95 € 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

65 € 

ΔΩΡΕΑΝ 

Παράρτημα (Προκηρύξεις θέσεων ΔΕΠ κτλ.) 

33 € 

ΔΩΡΕΑΝ 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

65 € 

33 € 

Ανωτάτου Ειδικού Δικαστηρίου (Α.Ε.Δ.) 

10 € 

ΔΩΡΕΑΝ 

Ανωνύμων Εταιρειών & Ε.Π.Ε. 

2.250 € 

645 € 

Διακηρύξεων Δημοσίων Συμβάσεων (Δ.Δ.Σ.) 

225 € 

95 € 

Πρώτο (Α'), Δεύτερο (Β') και Τέταρτο (Δ') 

- 

450 € 


• Το τεύχος του ΑΣΕΠ (έντυπη μορφή) θα αποστέλλεται σε συνδρομητές με την επιβάρυνση των 70 θυΐΌ, ποσό το οποίο αφορά 
ταχυδρομικά έξοδα. 

• Για την παροχή δικαιώματος ηλεκτρονικής πρόσβασης σε Φ.Ε.Κ. προηγουμένων ετών και συγκεκριμένα στα τεύχη Α', Β', Δ', Αναπτυ¬ 
ξιακών Πράξεων & Συμβάσεων, Δελτίο Εμπορικής και Βιομηχανικής Ιδιοκτησίας και Διακηρύξεων Δημοσίων Συμβάσεων, η τιμή 
προσαυξάνεται πέραν του ποσού της ετήσιας συνδρομής έτους 2005, κατά 25 ευΐΌ ανά έτος παλαιότητας και ανά τεύχος, για δε το 
τεύχος Α.Ε. & Ε.Π.Ε., κατά 30 θυτο. 


' Οι συνδρομές του εσωτερικού προπληρώνονται στις ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 
και το ποσό υπέρ ΤΑΠΕΤ (5% του ποσού της συνδρομής) στον κωδικό αριθμό εσόδων ΚΑΕ 3512) .Το πρωτότυπο αποδεικτικό είσπραξης 
(διπλότυπο) θα πρέπει να αποστέλλεται ή να κατατίθεται στην αρμόδια Υπηρεσία του Εθνικού Τυπογραφείου. 

1 Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

1 Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίπίθΓΠθΙ, με την καταβολή των αντίστοιχων 
ποσών συνδρομής και ΤΑΠΕΤ. 

1 Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

1 Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

1 Η εγγραφή ή ανανέωση της συνδρομής πραγματοποιείται το αργότερο μέχρι την 3 Ιην Δεκεμβρίου κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 






























